title: 2006/880/EK: A Tanács határozata ( 2006. november 30. ) Koszovó számára nyújtandó kivételes pénzügyi támogatásról

text:
               6.12.2006

               HU

               Az Európai Unió Hivatalos Lapja

               L 339/36

      A TANÁCS HATÁROZATA

   (2006. november 30.)
   Koszovó számára nyújtandó kivételes pénzügyi támogatásról
   (2006/880/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Egyesült Nemzetek Biztonsági Tanácsa 1999. június 10-én elfogadta az 1244. (1999) sz. határozatot (ENSZ BT 1244 (1999) sz. határozata), amelynek célja – a helyzet végleges rendezéséig – Koszovó alapvető autonómiájának és önkormányzatának létrehozása a volt Jugoszláv Szövetségi Köztársaságon belül.

               (2)

               A Nemzetközi Közösség az ENSZ BT 1244. (1999) sz. határozata alapján nemzetközi biztonsági jelenlétet (KFOR), és ideiglenes civil közigazgatást – az Egyesült Nemzetek Ideiglenes Koszovói Missziója (UNMIK) – hozott létre. Az UNMIK négy komponensből (pillérek) áll, az Európai Unió a gazdaság újjáépítésére és fejlesztésére irányuló negyedik pillért finanszírozza. Az UNMIK, és különösen annak IV. pillére jelentős haladást ért el a piaci elvekre épülő rendezett gazdaság kiépítését előmozdító intézményi, jogi és politikai keretrendszer kiépítésében.

               (3)

               Létrehozása óta az UNMIK jelentős feladatköröket adott át az Ideiglenes Önkormányzati Intézményeknek (PISG). Különösen, az UNMIK átadta a költségvetésért való felelősséget az Ideiglenes Önkormányzati Intézményeken belül a Gazdasági és Pénzügyminisztériumnak, miközben az ENSZ Főtitkárának különmegbízottja rendelkezik a költségvetés jóváhagyásának végső jogkörével.

               (4)

               2005. október 24-én az ENSZ Biztonsági Tanácsa jóváhagyta az ENSZ Főtitkárának a Koszovó jövőbeni státuszának meghatározására irányuló politikai folyamat elindításáról szóló javaslatát.

               (5)

               A közösségi támogatás fogadására jogosult, valamint a támogatáshoz kapcsolódó gazdasági és pénzügyi feltételek elfogadásáért és azok teljesítésért felelős koszovói hatóságok emiatt az UNMIK és a PISG, illetve amikor Koszovó jövőbeni jogállását meghatározták, az ezen feladatok és felelősségek ellátására kijelölt intézmény vagy intézmények.

               (6)

               A stabilizációs és társulási folyamaton belül, amely az Európai Uniónak a régióval kialakított kapcsolatainak keretrendszerét jelenti, kívánatos támogatni a Koszovóban zajló, a politikai és gazdasági stabilitás fenntartására irányuló erőfeszítéseket a Közösséggel való átfogó együttműködés kialakítása céljából, amely révén Koszovó európai jövője kézzelfogható közelségbe kerül.

               (7)

               A Bizottság korábban már helyénvaló intézkedésnek tartotta Koszovó pénzügyi megszorításainak enyhítését kivételesen nehéz körülmények között, és a Koszovó számára nyújtandó közösségi kivételes pénzügyi támogatásról szóló, 2000. február 14-i 2000/140/EK tanácsi határozat (2) és a Koszovó számára nyújtandó további kivételes pénzügyi támogatásról szóló, 2001. június 27-i 2001/511/EK tanácsi határozat (3) alapján kivételes pénzügyi támogatást nyújtott közvetlen segélyek formájában, amelyek 2000-ben 35 millió EUR-t, 2001-ben 30 millió EUR-t tettek ki. Ezen támogatás keretében az utolsó kifizetésre 2002 decemberében került sor.

               (8)

               Ez a kivételes pénzügyi támogatás kiegészíti a Nyugat-Balkánnak nyújtott egyéb közösségi támogatási programokat.

               (9)

               2005 novemberében a koszovói hatóságok és a Nemzetközi Valutaalap (IMF) szándéknyilatkozatban és a gazdasági és pénzügypolitikáról szóló nyilatkozatban egyeztek meg, amely 2006-ra vonatkozóan meghatározza az államháztartási keretrendszert, beleértve a középtávra szóló irányvonalakat. 2006 márciusának elején befejezték a középtávú kiadási keretrendszer kidolgozását. A keretrendszer 2006–2008-ra vonatkozóan költségvetési és költségvetésen kívüli finanszírozási szükségleteket határoz meg. Ennek megfelelően, becslések szerint kb. 81 millió EUR-s – 2006-ban 14 millió EUR, 2007-ben 67 millió EUR – külső költségvetési pénzügyi támogatásra lenne szükség 2007 végéig.

               (10)

               Bár a konfliktust követően a gazdasági tevékenység újból erőre kapott, Koszovó mégis a gazdasági fejlődés alacsony szintjén áll. Koszovó nincsen abban a helyzetben, hogy akár a hazai, akár a nemzetközi pénzügyi piacon hitelekhez jusson, ezenkívül jelenlegi jogállása miatt nem lehet tagja nemzetközi pénzügyi intézményeknek. Emiatt nem részesülhet az ezen intézmények programjaihoz kapcsolódó hiteltámogatásokból.

               (11)

               Figyelembe véve az ENSZ BT 1244. (1999) sz. határozatában foglaltakat, valamint tekintve Koszovó viszonylag alacsony szintű gazdasági fejlődését, ingatag államháztartását és külföldi számláit, a közvetlen segélyek formájában, más donorszervezetek bevonásával nyújtott közösségi támogatás továbbra is a támogatás megfelelő formájának tűnik.

               (12)

               Ezen támogatás alapvető áthidaló segítséget nyújt Koszovó jövőbeni jogállásának meghatározásáig. A támogatás független lenne a jogállásra vonatkozó új megállapodásoktól, és nem merítene ki előre olyan, további EK- és nemzetközi támogatásokat, amelyeket valószínűleg a jogállás 2007 utáni rendezését követően kérelmeznének.

               (13)

               Ezen támogatási segély felszabadítása a költségvetési hatóság hatáskörének sérelme nélkül történik.

               (14)

               Ezen pénzügyi támogatás annak ellenőrzése után nyújtható, hogy az e határozat jóváhagyását követően a koszovói hatóságokkal közösen megállapított pénzügyi és gazdasági feltételek kielégítő módon teljesülnek-e.

               (15)

               A Közösség ezen makroszintű pénzügyi támogatáshoz kapcsolódó pénzügyi érdekeinek hatékony védelme érdekében rendelkezni kell Koszovó megfelelő intézkedéseiről az ezen támogatáshoz kapcsolódó csalás és egyéb szabálytalanságok megelőzésére és az ellenük való küzdelemre, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

               (16)

               Ezen támogatást a Bizottság kezeli a Gazdasági és Pénzügyi Bizottsággal folytatott konzultáció keretében.

               (17)

               A Szerződés a 308. cikkben foglaltakon kívül nem biztosít hatáskört e határozat elfogadására,

         A KÖVETKEZŐKÉPPEN HATÁROZOTT:
   1. cikk
   (1)   A Közösség segély formájában nyújtandó, legfeljebb 50 millió EUR-s kivételes pénzügyi támogatást bocsát Koszovó rendelkezésre, amelynek célja a koszovói pénzügyi helyzet megkönnyítése, a rendezett gazdasági és költségvetési keretrendszer kialakításának támogatása, az alapvető közigazgatási funkciók ellátásának és megerősítésének ösztönzése és az állami beruházási igények kezelése.
   (2)   A Közösség által nyújtott pénzügyi támogatást a Bizottság kezeli a Gazdasági és Pénzügyi Bizottsággal folytatott konzultáció alapján, az IMF és a koszovói hatóságok közötti megállapodásokkal vagy nyilatkozatokkal összeegyeztethető módon.
   (3)   A Közösség pénzügyi támogatása a 2. cikk (1) bekezdésében említett egyetértési nyilatkozat hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság, a Gazdasági és Pénzügyi Bizottsággal folytatott konzultációt követően, legfeljebb egy évvel meghosszabbíthatja a rendelkezésre állás időtartamát.
   2. cikk
   (1)   A Bizottságnak, a Gazdasági és Pénzügyi Bizottsággal folytatott konzultációt követően, jogában áll megállapodni a koszovói hatóságokkal az egyetértési nyilatkozatba foglalandó, e támogatáshoz kapcsolódó gazdaságpolitikai és pénzügyi feltételekről. E feltételeknek összhangban kell lenniük az 1. cikk (2) bekezdésében említett megállapodásokkal vagy nyilatkozatokkal.
   (2)   A közösségi támogatás végrehajtásának lefolytatása előtt a Bizottság felügyeli az ezen közösségi makroszintű pénzügyi támogatás tekintetében lényeges koszovói pénzügyi folyamatok, igazgatási eljárások, valamint külső és belső ellenőrző mechanizmusok hatékonyságát.
   (3)   A Bizottság rendszeres időközönként, a Gazdasági és Pénzügyi Bizottsággal együttműködve, és az IMF koordinációja alatt meggyőződik arról, hogy Koszovóban a gazdasági politikák összhangban állnak ezen támogatás célkitűzéseivel, és a megállapodott gazdaságpolitikai, illetve pénzügyi feltételek kielégítő módon teljesülnek.
   3. cikk
   (1)   Koszovó számára a támogatást a Bizottság kettő, vagy amennyiben szükséges, három részletben bocsátja rendelkezésre. Az első részlet felszabadítására a 2. cikk (1) bekezdésében meghatározott egyetértési nyilatkozat hatálybalépését követően kerül sor a 2. cikk (2) bekezdésben említett felügyelet kielégítő eredményt mutató értékelése alapján.
   (2)   A második, illetve a további részletek felszabadítására a 2. cikk (1) bekezdésében említett gazdaságpolitikai és pénzügyi feltételeknek való kielégítő megfelelés, a 2. cikk (1) bekezdésében meghatározott egyetértési nyilatkozatba foglalt feltételek teljesítése irányába mutató megfelelő előmenetel alapján kerül sor, legkorábban a megelőző részlet kifizetését követő három hónappal.
   (3)   A pénzeszközöket a PISG Gazdasági és Pénzügyminisztériumának kell kifizetni, illetve Koszovó jövőbeni jogállásának meghatározását követően azon intézménynek, amelyet a minisztériumi feladatok és felelősségek ellátására jelölnek ki, kizárólag Koszovó költségvetése finanszírozási szükségleteinek támogatására.
   4. cikk
   E támogatás végrehajtása az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) és végrehajtási szabályainak a rendelkezéseivel összhangban történik. Különös tekintettel, a 2. cikk (1) bekezdésében említett egyetértési nyilatkozat rendelkezik Koszovó megfelelő, az ezen támogatáshoz kapcsolódó csalás, korrupció és egyéb szabálytalanságok megelőzésére és az ellenük történő küzdelemre irányuló intézkedéseiről. Rendelkezik továbbá a Bizottság által végzett ellenőrzésekről is – beleértve a helyszíni ellenőrzések és vizsgálatok elvégzésére jogosult Európai Csalás Elleni Hivatalt (OLAF) – és adott esetben a Számvevőszék és független könyvvizsgálók által végzett, helyszínen végrehajtott pénzügyi ellenőrzésekről.
   5. cikk
   Évente legalább egyszer, szeptember 15-e előtt, a Bizottság jelentést nyújt be az Európai Parlamentnek és a Tanácsnak, amely tartalmazza ezen határozat előző évi végrehajtásának értékelését.
   6. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. november 30-án.

            a Tanács részéről

            az elnök

         L. HYSSÄLÄ

      (1)  2006. október 12-i vélemény (a Hivatalos Lapban még nem tették közzé).

      (2)  HL L 47., 2000.2.19., 28. o.

      (3)  HL L 183., 2001.7.6., 42. o.

      (4)  HL L 248., 2002.9.16., 1. o.


title: A Tanács határozata (2002. október 14.) az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság által elfogadott Sirene Kézikönyv egyes részei titkosításának megszüntetéséről

text:
Fontos jogi nyilatkozat

|

32003D0019

Hivatalos Lap L 008 , 14/01/2003 o. 0034 - 0034

		A Tanács határozata(2002. október 14.)az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság által elfogadott Sirene Kézikönyv egyes részei titkosításának megszüntetéséről(2003/19/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 207. cikkére,mivel:(1) Az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság, amelynek helyébe a Schengeni Jegyzőkönyv 2. cikke értelmében a Tanács lépett, 1993. december 14-i (SCH/Com-ex (93) 22 rev) és 1998. június 23-i (SCH/Com-ex (98) 17) határozatával a Sirene Kézikönyvet – amelynek végleges változatát az említett Végrehajtó Bizottság 1999. április 28-i határozatával (SCH/Com-ex (99) 5) elfogadta – "bizalmas"-nak minősítette.(2) A Sirene Kézikönyv és a Végrehajtó Bizottság annak minősítéséről szóló határozatai az 1999. május 20-i 1999/435/EK tanácsi határozatban meghatározottak szerint a schengeni vívmányok részét képezik.(3) A Sirene Kézikönyv bizonyos részeit nyilvánosságra kell hozni.(4) A Sirene Kézikönyv bizonyos részeinek titkosítását "Restreint UE" besorolásra kell visszaminősíttetni.(5) Helyénvaló a (SCH/Com-ex (93) 22 rev) és (SCH/Com-ex (98) 17) végrehajtó bizottsági határozatok hatályon kívül helyezése olyan mértékben, amennyire azok a Sirene Kézikönyv minősítésével összefüggenek, hogy az annak minősítésére vonatkozó jövőbeni határozatokat a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban [1] megállapítottak szerint, az okiratok minősítésére vonatkozó rendes szabályokkal összhangban lehessen meghozni,A KÖVETKEZŐKÉPPEN HATÁROZOTT:1. cikkA Sirene Kézikönyvet a 2.3. szakasz és az 1., 2., 3., 4., 5. és 6. melléklet kivételével vissza kell minősíteni nem bizalmas jellegűvé.2. cikkA Sirene Kézikönyv 2.3. szakaszát, valamint az 1., 2., 3., 4., 5. és 6. mellékletet "Restreint UE"-nak kell minősíteni.3. cikkA Sirene Kézikönyv visszaminősített részeit az Európai Közösségek Hivatalos Lapjában ki kell hirdetni.4. cikk(1) A Schengeni Végrehajtó Bizottság 1993. december 14-i (SCH/Com-ex (93) 22 rev) és 1998. június 23-i (SCH/Com-ex (98) 17) határozatai hatályukat vesztik olyan mértékben, amennyire a Sirene Kézikönyv minősítésével összefüggenek.(2) A Sirene Kézikönyv minősítésére vonatkozó jövőbeni határozatokat a 2001/264/EK határozat rendelkezéseivel összhangban kell meghozni.5. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Luxembourgban, 2002. október 14-én.a Tanács részérőlaz elnökL. Espersen[1] HL L 101., 2001.4.11., 1. o.--------------------------------------------------


title: A Tanács határozata (2004. március 8.) azoknak a tagállamoknak, amelyek az atomenergia területén való polgári jogi felelősségről szóló, 1960. július 29-én kelt párizsi egyezmény szerződő felei, az ezen egyezményt módosító jegyzőkönyvnek az Európai Közösség érdekében történő megerősítésére, vagy az ahhoz történő csatlakozásra való felhatalmazásáról

text:
Fontos jogi nyilatkozat

|

32004D0294

Hivatalos Lap L 097 , 08/03/2004 o. 0053 - 0054

		A Tanács határozata(2004. március 8.)azoknak a tagállamoknak, amelyek az atomenergia területén való polgári jogi felelősségről szóló, 1960. július 29-én kelt párizsi egyezmény szerződő felei, az ezen egyezményt módosító jegyzőkönyvnek az Európai Közösség érdekében történő megerősítésére, vagy az ahhoz történő csatlakozásra való felhatalmazásáról(2004/294/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 61. cikke c) pontjára, 67. cikkére, összefüggésben a 300. cikkének (2) bekezdésével, és a 300. cikke (3) bekezdésének második albekezdésével,tekintettel a Bizottság javaslatára,tekintettel az Európai Parlament hozzájárulására [1],mivel:(1) Az 1964. január 28-i kiegészítő jegyzőkönyvvel és az 1982. november 16-i jegyzőkönyvvel módosított, az atomenergia területén való polgári jogi felelősségről szóló, 1960. július 29-én kelt egyezményt (a továbbiakban Párizsi Egyezmény) módosító jegyzőkönyvet a nukleáris balesetek károsultjai kártalanításának javítása céljából tárgyalták. A jegyzőkönyv növekvő felelősségi összegekről rendelkezik, és kiterjeszti a nukleáris polgári jogi felelősséget a környezeti károkra.(2) A Tanács 2002. szeptember 13-i tárgyalási irányelveivel összhangban a Bizottság megtárgyalta a Párizsi Egyezmény módosításáról szóló jegyzőkönyvet, az Európai Közösség hatáskörébe tartozó ügyek tekintetében. A Tanács tárgyalási irányelvei azonban nem írták elő a Közösségnek a jegyzőkönyvhöz való csatlakozásáról szóló záradék megtárgyalását.(3) A jegyzőkönyvet végül a Párizsi Egyezmény szerződő felei elfogadták. A jegyzőkönyv szövege megfelel a Tanács tárgyalási irányelveinek.(4) A Közösség kizárólagos hatáskörrel rendelkezik a Párizsi Egyezmény 13. cikkének módosítása tekintetében, amennyiben az ilyen módosítás érintené a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendeletben [2] megállapított szabályokat. A tagállamok fenntartják hatáskörüket a jegyzőkönyv által érintett azon területeken, amelyek nem érintik a közösségi jogot. A módosításról szóló jegyzőkönyv tárgyára és céljára tekintettel, a jegyzőkönyv rendelkezéseinek elfogadása, ami közösségi hatáskör, nem választható el a tagállamok hatáskörébe tartozó rendelkezésektől.(5) A Párizsi Egyezmény módosításáról szóló jegyzőkönyv különösen a Közösség és a tagállamok érdekeinek fényében fontos, mivel a nukleáris balesetek által okozott kárért nyújtott kártalanítást javítja.(6) A Párizsi Egyezményben részes tagállamok 2004. február 12-én aláírták a jegyzőkönyvet az Európai Közösség nevében, annak későbbi elfogadására is figyelemmel, a 2003/882 tanácsi határozatnak megfelelően [3].(7) A Párizsi Egyezmény és a módosításáról szóló jegyzőkönyv nem áll nyitva regionális szervezetek részvételére. Ebből következően a Közösség nincs olyan helyzetben, hogy aláírhatná, vagy megerősíthetné a jegyzőkönyvet, vagy csatlakozhatna ahhoz. E körülmények között, és kizárólag igen kivételes alapon indokolt, hogy a tagállamok erősítsék meg a jegyzőkönyvet, vagy csatlakozzanak ahhoz a Közösség érdekében.(8) Azonban három tagállam, nevezetesen Ausztria, Írország és Luxemburg nem részesei a Párizsi Egyezménynek. Mivel a jegyzőkönyv módosítja a Párizsi Egyezményt; mivel a 44/2201/EK rendelet felhatalmazza az Egyezmény által kötött tagállamokat, hogy továbbra is alkalmazzák az abban előírt joghatósági szabályokat, és mivel a jegyzőkönyv lényegileg nem módosítja az Egyezmény joghatósági szabályait, objektíve indokolt, hogy e határozatnak csak azon tagállamok legyenek a címzettjei, amelyek részesei a Párizsi Egyezménynek. Ennek megfelelően Ausztria, Írország és Luxemburg továbbra is a 44/2001/EK rendeletben foglalt közösségi szabályokhoz tartják magukat, és továbbra is azokat alkalmazzák a Párizsi Egyezmény és a módosításáról szóló jegyzőkönyv által érintett területen.(9) Azon tagállamoknak, amelyek a Párizsi Egyezmény részesei, meg kell tehát erősíteniük a Párizsi Egyezmény módosításáról szóló jegyzőkönyvet, vagy csatlakozniuk kell ahhoz az Európai Közösség érdekében, az e határozatban megállapított feltételek mellett. Ez a megerősítés vagy csatlakozás nem sérti Ausztria, Írország és Luxemburg helyzetét.(10) Következésképpen a jegyzőkönyv rendelkezéseit az Európai Közösség tekintetében csak azon tagállamok alkalmazzák, amelyek jelenleg a Párizsi Egyezmény részesei, és e rendelkezések nem sértik Ausztria, Írország és Luxemburg helyzetét.(11) Az Egyesült Királyságot és Írországot köti a 44/2001/EK rendelet, ezért ők részt vesznek e határozat elfogadásában.(12) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt e határozat elfogadásában, őt e határozat nem köti, és nem áll alkalmazásának hatálya alatt,ELFOGADTA EZT A HATÁROZATOT:1. cikk(1) A Közösség hatáskörének sérelme nélkül, azon tagállamok, amelyek jelenleg a Párizsi Egyezmény részesei, az Európai Közösség érdekében megerősítik a Párizsi Egyezmény módosításáról szóló jegyzőkönyvet, vagy csatlakoznak ahhoz. Ez az aláírás vagy csatlakozás nem sérti Ausztria, Írország és Luxemburg helyzetét.(2) A Párizsi Egyezmény módosításáról szóló jegyzőkönyv szövegét csatolták e határozathoz.(3) E határozat alkalmazásában "tagállamok": valamennyi tagállam Ausztria, Dánia, Írország és Luxemburg kivételével.2. cikk(1) A Párizsi Egyezményben részes tagállamok megteszik a szükséges lépéseket arra, hogy ésszerű időn belül, és ha lehetséges 2006. december 31-e előtt egyidejűleg helyezzék letétbe a jegyzőkönyvvel kapcsolatos megerősítő vagy csatlakozási okiratukat a Gazdasági Együttműködési és Fejlesztési Szervezet főtitkáránál.(2) A Párizsi Egyezményben részes tagállamok 2006. július 1-je előtt a Tanácson belül információt cserélnek a Bizottsággal arról az időpontról, amelyen a megerősítéshez vagy csatlakozáshoz szükséges parlamenti eljárásaik várhatóan befejeződnek. Az egyidejű letétbehelyezés időpontját, és az arra vonatkozó rendelkezéseket ezen az alapon határozzák meg.3. cikkA Párizsi Egyezmény módosításáról szóló jegyzőkönyv megerősítésekor, vagy az ahhoz való csatlakozáskor a tagállamok írásban tájékoztatják a Gazdasági Együttműködési és Fejlesztési Szervezet főtitkárát, hogy az aláírásra e határozatnak megfelelően sor került.4. cikkE határozatnak a tagállamok a címzettjei az Európai Közösséget létrehozó szerződéssel összhangban.Kelt Brüsszelben, 2004. március 8-án.a Tanács részérőlaz elnökD. Ahern[1] 2004. február 26-i hozzájárulás (a Hivatalos Lapban még nem tették közzé).[2] HL L 12., 2001.1.16., 1. o.[3] HL L 338., 2003.12.23., 32. o.--------------------------------------------------


title: A Politikai és Biztonsági Bizottság (KKBP) 2015/1917 határozata (2015. október 20.) az Európai Unió mali KBVP-missziójához (EUCAP Száhil Mali) Svájc által nyújtandó hozzájárulás elfogadásáról (EUCAP Száhil Mali/4/2015)

text:
               24.10.2015

               HU

               Az Európai Unió Hivatalos Lapja

               L 280/30

         A POLITIKAI ÉS BIZTONSÁGI BIZOTTSÁG (KKBP) 2015/1917 HATÁROZATA
   (2015. október 20.)
   az Európai Unió mali KBVP-missziójához (EUCAP Száhil Mali) Svájc által nyújtandó hozzájárulás elfogadásáról (EUCAP Száhil Mali/4/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) szóló, 2014. április 15-i 2014/219/KKBP tanácsi határozatra (1),
   mivel:

               (1)

               A 2014/219/KKBP határozat 10. cikke (3) bekezdésével a Tanács felhatalmazta a Politikai és Biztonsági Bizottságot (PBB), hogy hozza meg a megfelelő határozatokat a harmadik államok által az EUCAP Száhil Mali részére felajánlott hozzájárulások elfogadásáról.

               (2)

               A polgári műveleti parancsnok ajánlása alapján a PBB-nek el kell fogadnia az EUCAP Száhil Mali misszióhoz Svájc által felajánlott hozzájárulást, és jelentősnek kell azt ítélnie.

               (3)

               Svájcot ezért mentesíteni kell az EUCAP Száhil Mali működési költségvetéséhez történő pénzügyi hozzájárulás alól,

         ELFOGADTA EZT A HATÁROZATOT:
   1. cikk
   Harmadik államok hozzájárulása
   (1)   A PBB elfogadja és jelentősnek ítéli Svájc hozzájárulását az EUCAP Száhil Mali misszióhoz.
   (2)   Svájc mentesül az EUCAP Száhil Mali működési költségvetéséhez történő pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2015. október 20-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 113., 2014.4.16., 21. o.


title: Az Európai Parlament Elnökségének határozata (2016. december 12.) az Európai Parlament tagjainak statútumára vonatkozó végrehajtási intézkedések módosításáról

text:
               24.12.2016

               HU

               Az Európai Unió Hivatalos Lapja

               C 484/19

         AZ EURÓPAI PARLAMENT ELNÖKSÉGÉNEK HATÁROZATA
   (2016. december 12.)
   az Európai Parlament tagjainak statútumára vonatkozó végrehajtási intézkedések módosításáról
   (2016/C 484/06)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 10. és 25. cikkére,
   mivel:

               (1)

               Az európai parlament tagjainak statútumára vonatkozó végrehajtási intézkedések (2) (a továbbiakban: végrehajtási intézkedések) 69. cikkének (1) bekezdésével összhangban a visszatéríthető utazási költségek, napidíjak és általános költségtérítések összegét az Elnökség évente, legfeljebb az Európai Unió előző év októberi, az Eurostat által közzétett éves inflációja mértékének megfelelően indexálhatja.

               (2)

               Az infláció mértéke 2015. november 1. és 2016. október 31. között az Eurostat 2016. november 17-i közleménye szerint 0,5 % volt. Az infláció mértékét figyelembe vevő kiigazítások szerinti új összegek 2017. január 1-jétől alkalmazandók, és ennek megfelelően módosítani kell a végrehajtási intézkedéseket.

               (3)

               A végrehajtási intézkedések 69. cikkének (2) bekezdése értelmében a végrehajtási intézkedések 33. cikkének (4) bekezdése szerinti munkatársakra vonatkozó parlamenti asszisztensi költségtérítés legmagasabb havi összege szükség esetén évente indexálandó az Európai Unió tisztviselőinek személyzeti szabályzatról szóló 259/68/EGK, Euratom, ESZAK tanácsi rendelet (3) 65. cikkének megfelelően megállapított adatok alapján.

               (4)

               A Bizottság ennek értelmében 3,3 %-ban határozta meg a 2016. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés összegének havi maximális összegét 2016. július 1-i hatállyal 24 164 EUR-ra kell kiigazítani,

         ELFOGADTA EZT A HATÁROZATOT:
   1. cikk
   A végrehajtási intézkedések a következőképpen módosulnak:

               1.

               A 15. cikk c) pontja helyébe a következő szöveg lép:

                           „c)

                           személygépkocsival történő utazás esetén 0,51 EUR/km, azzal, hogy a költségtérítés felső határa az oda-, illetve visszaút esetében 1 000 km-es távolság, továbbá adott esetben a kompátkelés vagy hasonló szállítás költségei.”;

               2.

               A 20. cikk (1) bekezdésének a) pontja helyébe a következő szöveg lép:

                           „a)

                           a megtett út 0. és 50. km-e közötti útszakaszra: 22,73 EUR;”;

               3.

               A 22. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A 10. cikk (1) bekezdésének b) pontjában meghatározott utazások során felmerült költségekre (a továbbiakban: egyéb útiköltség) vonatkozó éves költségtérítés maximális összege 4 286 EUR.”

                           b)

                           a (3) bekezdés első albekezdése helyébe a következő szöveg lép:
                           „Az éves költségtérítés maximális összege azon utak tényleges költségeivel összefüggésben, amelyek keretében a bizottsági vagy albizottsági elnökök bizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 286 EUR. Az ezeken való részvételhez azonban a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”;

               4.

               A 24. cikk (2) bekezdésének helyébe a következő szöveg lép:
               „(2)   Ha a hivatalos tevékenység az Unió területén zajlik, a képviselők átalánypótlékra jogosultak, melynek összege 307 EUR.”;

               5.

               A 26. cikk (2) bekezdésének helyébe a következő szöveg lép:
               „(2)   A 25. cikk szerinti költségtérítés havi összege 4 342 EUR.”;

               6.

               A 33. cikk (4) bekezdésének helyébe a következő szöveg lép:
               „(4)   A 34. cikkben említett valamennyi munkatársra vonatkozó havi költségtérítés legmagasabb összege 24 164 EUR.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ez a határozat az 1. cikk (6) bekezdésének kivételével – amely 2016. július 1-jétől alkalmazandó – 2017. január 1-jétől alkalmazandó.

      (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének határozata (2008. május 19. és július 9.) az Európai Parlament tagjainak statútumára vonatkozó végrehajtási intézkedésekről (HL C 159., 2009.7.13., 1. o.).

      (3)  HL L 56., 1968.3.4., 1. o.